Kad zapuše bakijaš

Kad zapuše bakijaš je zbirka pjesama i kratkih priča  bosanskohercegovačke književnice Selme Fazlić. Zbirka sadrži 22 pjesme i 12 priča. Cjelokupan prihod od prodaje prvog izdanja poklonila je Pedijatrijskom odjeljenju UKC Koševo, za liječenje djece oboljele od leukemije. Prvo izdanje iz 2002. prodano je u 500 primjeraka.

 Radnja 
Zastupljene teme su rat i ljubav.

 Drugi o djelu 
Zlatko Topčić u predgovoru prvom izdanju zbirke između ostalog kaže:

"Kao čovjek koji je, sticajem okolnosti, i po logici posla, posljednjih nekoliko godina bio u prilici da se upozna sa brojnim rukopisima mladih autora, nakon čitanja ove, obimom skromne, zbirke Selme Fazlić, našao sam se u onoj, nažalost, rijetkoj ali sretnoj poziciji da takav trud bude nagrađen radošću prepoznavanja i otkrića jednog književnog dara. Prava književna šansa mlade autorke nalazi se – za mene je to sasvim izvjesno – u prozi. Iako pisana u tradicionalističkom maniru, i po prepoznatljivim uzorima, ta proza - iz koje naprosto " bljesnu" izvanredne rečenice - mnogo bolje funkcionirajući na nivou detalja nego na nivou cjeline, ipak ukazuje na nepatvoreno prirodan spisateljski poriv."

Kategorija:Knjige iz 2002.